కాంచీపురం, ఫిబ్రవరి 15 (ఆంధ్రజ్యోతి): కూవత్తూరులోని గోల్డెన్ బే రిసార్ట్లో అన్నాడీఎంకే ఎమ్మెల్యేలను కిడ్నాప్ చేసి అక్రమంగా నిర్బంధించారంటూ ఆ పార్టీ ప్రధాన కార్యదర్శి వీకే శశికళ, శాసనసభాపక్ష నేత ఎడప్పాడి పళనిస్వామిపై పోలీసులు కేసు నమోదు చేశారు. మదురై (సౌత) ఎమ్మెల్యే ఎస్ఎస్ శరవణన్ ఫిర్యాదు మేరకు వీరిపై కేసు నమోదు చేశారు. రెండ్రోజుల క్రితం ఈ రిసార్ట్ నుంచి పారిపోయి వచ్చిన శరవణన్.. పన్నీర్సెల్వం వర్గంలో చేరిన విషయం తెలిసిందే. ఈ క్రమంలో అన్నాడీఎంకే ఎమ్మెల్యేలను శశికళ వర్గీయులు అక్రమంగా నిర్బంధించారని, బుధవారం డీజీపీని కలిసి శరవణన్ ఫిర్యాదు చేశారు. దీనిపై విచారణ జరపాలని కాంచీపురం డీఎస్పీకి ముత్తరసికి డీజీపీ ఆదేశించడంతో.. శశికళ, పళనిస్వామిలపై కూవత్తూరు పోలీసులు కిడ్నాప్ కేసు నమోదు చేశారు.
kanchipuram, fibravari 15 (aandhrajyoti): koovatturuloni golden bee resartlo annadienke emmelyelanu kidnap chesi akramamgaa nirbandhinchaarantuu aa party pradhaana kaaryadarsi veeke sasikala, saasanasabhaapaksha netha edappadi palaniswaamipai poliisulu kesu namodu chesaru. madurai (southa) emmelye ss saravanan firyaadu meraku veeripai kesu namodu chesaru. rendrojula kritam ee resart nunchi paaripoyi vachina saravanan.. pannirselvam vargamlo cherina vishayam telisinde. ee kramamlo annadienke emmelyelanu sasikala vargeeyulu akramamgaa nirbandhinchaarani, budhavaaram dgpn kalisi saravanan firyaadu chesaru. deenipai vichaarana jarapalani kanchipuram dspk muttarasiki dgp aadesinchadamto.. sasikala, palaniswaamilapai kuuvatturu poliisulu kidnap kesu namodu chesaru.